SMART หงอย กำไร Q3/59 ร่วง 72% หลังรายได้จากการขายลดลง
SMART หงอย กำไร Q3/59 ลดลง 72% มาที่ 7.48 ลบ. จากปีก่อนขาดทุน 4.35 ลบ. หลังรายได้จากการขายลดลง ขณะเดียวกันช่วง 9 เดือนแรกขาดทุนกว่า 2 เท่าตัวมาที่ 28.63 ลบ.จากปีก่อนขาดทุน 9.22 ลบ.
7 พ.ย. 2559

บริษัท สมาร์ทคอนกรีต จำกัด (มหาชน) หรือ SMART รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีผลขาดทุนสุทธิ 7.48 ล้านบาท หรือขาดทุนสุทธิ 0.0163 บาทต่อหุ้น ขาดทุนเพิ่มขึ้น 72% จากช่วงเดียวกันของปีก่อนที่มีผลขาดทุนสุทธิ 4.35 ล้านบาท หรือขาดทุนสุทธิ 0.0095 บาทต่อหุ้น
โดยผลการดำเนินงานในไตรมาสดังกล่าวที่ขาดทุนเพิ่มขึ้น เนื่องจากบริษัทมีรายได้จากการขายลดลงจากการก่อสร้างที่ชะลอตัว หลังงานของภาครัฐที่ออกมาล่าช้า รวมถึงการแข่งขันเรื่องราคาที่รุนแรงทำให้ราคาขายลดลง นอกจากนี้บริษัทมีรายได้อื่นลดลงเมื่อเปรียบเทียบกับช่วงเวลาเดียวกันของปีที่ผ่านมา เกิดจากปีก่อนบริษัทมีการขายรถตักล้อยาง
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ28.63 ล้านบาท หรือขาดทุนสุทธิ 0.0622 บาทต่อหุ้น ขาดทุนเพิ่มขึ้น 211% จากช่วงเดียวกันของปีก่อนที่มีผลขาดทุนสุทธิ 9.22 ล้านบาท หรือขาดทุนสุทธิ 0.02 บาทต่อหุ้น